Familie Vuil | Dartel Stappies
Category Archives: Familie Vuil
Die Mafia Familie Vuil
Ons lewe in Knysna
02 Sondag Sep 2012
Posted by Biscuits in Familie Vuil, Nuwe Tuiste
El het op haar Facebook profile 'n foto blad oopgemaak met nie naam "Life in Knysna". As ek so na die foto's kyk dan was ons erg woelig en was naweke 'n onderviding wat gewissel het tussen rondry en uiteet. Paadjies en klein standjies waar ons altyd net verby gery het is aangedoen en sommer orals is ge-knibbel.
Ek gaan so dan en wan 'n "dagboek" van ons nuwe lewe hier kom "bieg" maar wees gewaarsku ons kuier vir die dood!
Die Knysna Oesterfees
Die groot kuier het begin met die Oesterfees so week of wat nadat ons hier ingetrek het. Die begin van die Oesterfees was ook die eerste kuier van ons Baba Kroegman.
Die naweek was maar half boring en het die sonsambreel wat in die meer gewaai het die grootste opwinding. Ons het 'n gewoel van 'n ander aard verwag maar het gou agtergekom die Oesterfees het nie veel met Oesters uit te waai nie en was sport en ontspanning meer die hoof tema. Die eerste naweek was die fietsryers en roeiers aan die woord en was daar elke tipe fiets wedren waaraan jy kan dink in die dorp.
Die woude agter Knysna naby Simola Golf Landgoed is die oorsprong van feitlik alle sport. Die wedrenne eindig dan etlike kilometres later in die dorp. Ek en my gesin is nou nie die tipe van outjies wat erg is oor fietsry of hardloop nie so ons het maar net soos al die ander motoriste in verkeers knope gesit, want diegene wat weet hoe Knysna lyk sal verstaan as jy aan George se kant van die dorp bly moet jy die hoofpad gebruik om enige plek te kom. Die N2 om die meer is ook die hoofroete vir enige ry of hardloop item weens die uitsig …….
Dinsdag aand is die groot Wyn proe aand en het ons vir Baba Kroegman na sy heel eerste Wynproe toe geneem. Nie dat hy eintlik 'n groot wyn drinker is nie maar goed weet hy die twee oues van dae verdrink in wyn. Wonder bo wonder het Baba Kroegman op 'n wyn afgekom wat hy van hou en sy eerste bottel wyn gekoop. Om alleen uit te drink natuurlik in sy eie eerste woonstel in PE terwyl sy ouers in Knysna bly. Ja regtig!
Donderdag aand was sekerlik die grootste pret toe El onderneem het om haar heel eerste oester te prober. Ons begin op 'n punt en soek na 'n plek waar dit min of meer lyk daar lewe is en waar die Oesters bekostigbaar is. Tobaco was soos gewoonlik die grootste "sponsor" en het ook die "gesondheid inspekteurs" geborg. So terloops ek het gehoor daars 'n paar ton oesters in die week opge-eet, ons kon darem deelneem en het die dosyn wat ons ge-eet het gehelp met die rekord.
Ek dink die ou fototjies vertel die storie so ek hoef regtig nie nie meer oor die ondervinding te skryf nie. Die verdict : "Dis nogals lekker ek sal dit weer eet" Ons sal teen die pryse op die Oesterfess volgende jaar verseker 'n paar dosyn deurwerk.
Die reën het Woensdag van die fees begin val en vir die eerste keer in die geskiedenis is die stap en hardloop wedlope gekanseleer. Baie ou vriende van ons kom elke jaar Knysna toe om aan die wedlope deel te neem. Gou is ons vertel ons kan eers Saterdag aand braai want hulle moet kyk na hulle alkohol iname en "diet" vir die wedlope.
Ons het toe maar die Saterdag middag vroeg begin kuier met die nuus so net na 5 die oggend dat die dag gekanseleer is. Ek en El was baie dankbaar want toe kon ons nog bietjie inlê en hoef ons nie dou voor dag opstaan en gaan kiekies neem van ons pelle nie.
Dankbaar was die inwoners van Knysna dat die "Valies & Kapenaars" huistoe gekeer het en ons met ons lewe in die dorpie kan voortgaan.
Ons eerste Oesterfees . … verdict: "Bietjie boring, ons moet volgende jaar meer kuier"
Dis al twee en 'n halwe maand!
Ek voel amper soos die ou wat in die kerk in stap en sê:" Forgive me Father for I have sinned, it's been two months since my last confession"
Ons is nou sak en pak in Knysna en kan onsself al amper as "inwoners" ag. Daar het so baie die afgelope twee en 'n halwe maand gebeur dat ek seer sekerlik nie als in een blog sal kan vertel nie. Daar was baie soet, hier en daar 'n suur maar veral 'n groot hartseer wat die familie Vuil getref het.
El se broer Louis is in die week wat ons besig was om te trek oorlede. (Lees hieren hier) Ek sou graag my "confession" blog aan hom wou wy maar het besluit om my "outlaw" moeder te raadpleeg, wat oor so twee dae hier kom kuier, en 'n "Ter Nagedagtenis" blog net aan hom te wy. Hy is, was en sal altyd my swaerie bly, Louis met die groot hart en die vriendelike glimlag.
El het toe soos gesê haar 50ste verjaardag hier kom vier. Die ete, die drankies saam met nuwe werk kollegas, was net wat die dokter bestel het en het sy die Saterdag oggend gevoel soos iemand wat 50 plus 1 dag oud is.
Die trek middel Junie was natuurlik nie sonder voorval nie en het dit met die tweede "pak" dag gereën en ook met die "afpak" dag hier in Knysna. Die kompleks waar ons intrek laat nie swaer voertuie toe nie en moes ons 'n "shuttle" gebruik om die meubels van buite die kompleks tot by die huis te vervoer. Als sonder ernstige toeval behalwe … die Pianola. Die pragstuk weeg maklik 'n ton en dateer uit die laat 18de eeu. Vir die wat nie weet wat 'n Pianola is nie het heelwaarskynlik nog nooit Cowboy flieks gekyk nie. Dis die klaviere wat via 'n papier rol self kan speel. Die klavier is in 'n staal raam geset om die swaer "kontrapsie" te kan huisves.
Die werkers was 8 en dit het al 8 gevat om in 'n misreen die outjie te dra en te maak staan en glo my vry daar waar hy staan daar staan hy. El moes lank voor die ouheid die huis binne kom besluit waar hy vir die volgende jaar gaan staan want skuif na 'n ander rusplek bestaan net nie. Die meneer staan en die manne gesels in vreemde tale maar lag lekker toe sy sê hy moet dalk in 'n ander vertrek geskuif word en kies die hasepad.
Dankie tog vir plaas Nig en Neef wat die naweek kom help het met die rondskuif want soos ek vir my baba kroegman sê toe hy so twee naweke terug kom kyk waar sy ouers nou plak, ek het verseker die grootste trek partner gehad en het plaas Nig en Neef die spiere gebring om ons goedjies reg te skuif. Gewoonlik was een of twee van die 3 manne darem hier om te help dra en skuif maar hierdie keer moes die twee oues van dae dit alleen doen.
Ons was net mooi uitgepak en reggeskuif toe breek die Knyna Oesterfees aan. Dit is 'n storie op sy eie.
Die nuwe begin …..
06 Sondag Mei 2012
Als het so vinnig gebeur dat ek so half en half voeling met die lewe om my verloor het. My eerste (halwe) week in Knysna is verby, ek het die naweek pendel ding gedoen en staar ek die eerste vol week in my nuwe joppie in.
Die foto is geneem oor die Knysna meer vanaf my woonstel balkon. Ek gaan hier plak tot El middel Junie by my aansluit.
Ek is maar 'n sentimentele outjie en gaan nie die omgewing verken en foto's neem en, en, en nie. El pendel so oor twee naweke hiernatoe en dan kan ons nuwe blyplek saam verken. Ek dink dit sal erg boring vir haar wees as ek vir haar moet sê; "kom ek gaan wys jou dit, en dat"
Ek kan nie wag vir die verkenning komando se fotos en ondervinding nie!
Tweestryd tussen twee liefdes ….
26 Maandag Mar 2012
Posted by Biscuits in Familie Vuil
Soos almal in blogland reeds weet is die blogger RittelBits op LitNet die sexy een of te wel my gade.
Soms is dit nogals moeilik om die hubby in die huis te wees. Die sexy een het 'n blog op LitNet gekryf 'n dag of twee nadat sy tyding gekry het dat haar boetie verswak en dat sy paraplegie nou sy tol begin eis.
Die sexy een se moeder is in 2009 met kolon kanker gediagnoseer en is die familie deur hel soos wat die geval in alle families met sulke tyding maar is. Na etlike kuiers in Preroia, chemoterapie en baie bidwerk is die 6 maande sessies verby en het ons almal in spanning gewag vir die finale uitslae en was ons verras met die positiewe gevolge wat die chemo gehad het.
Dis vandag 18 maande nadat die behandeling gestaak is en moes Outlaw moeder gaan vir haar ondersoek.
Ek luister aandagtig na die eenrigting gesprek en hou die sexy een se gesig dop vir die antwoord toe sy die oproep na moeder maak. Haar gesig gesels, haar oë helder op. Dis duidelik dat die behandeling suksesvol is.
"B my ma is 100% skoon" kom dit opgewonde
Sexy een en outlaw ma gesels nog 'n oomblik of twee toe kom die onvermydelike vraag
"Hoe gaan met my boetie?"
Sy luister aandagtig en haar gesig en oë vertel nou 'n ander storie. Haar oë raak vol trane en sy en moeder groet.
'n Drukkie is gepas en die woorde kom sag; "Kan liewe Jesus hom nie maar vat nie B, hy kry so swaar."
Lank sit ons en gesels oor die totaal verkillende emosies wat God se raadsplan vir ons inhou, Outlaw moeder word gesond, Outlaw swaer word sieker. My sexy een se hart is verheug oor moeder en hartseer oor boetie.
Dis soms moeilik om 'n hubby te wees en antwoorde vir jou maatjie te gee oor die raadsplan van God. Dis soms moeilik om in jou vrou se oë blydskap en hartseer in een aand te sien.
Gelukkig is my maatjie, my maatjie, en sal ons soos elke ander aand weer bid vir wat sy raadsplan is.
Die sexy een het 'n tweestryd tussen twee liefdes ………….
Ek veg met myself….
14 Woensdag Mar 2012
Elke keer as ek voel soos ek gisteraand gevoel het dink aan Dr Bennie Mostert se preek oor 'n geveg met God. Ek het gisteraand een van daai gevegte gehad en oh mens het ek geveg.
Van nature is ek 'n baie "beneukte" opgewekte mens wat die lewe ten volle geniet. Ek is ook 'n mens met baie streng waardes en beginsels. Die waardes en beginsels het niks te doen met 'n wyntjie drink en dalk hier en daar 'n knoop los nie. Die waardes en beginsels gaan oor hoe ek die lewe sien, hoe ek my gesin wil benader en wat ek uit die lewe wil haal, hoe ek my verhouding met God beleef.
My brein regeer my lewe en word ek selde gevang dat my hart die oorhand kry. As dit by my gesin kom, dis nou die sexy een en die 3 manne, is my brein maar erg treurig en vat my hart oor maar anders rule my brein.
Dinge loop nie soos my brein dit vir my wil reel nie en ongeduld het ook nog sy eie sê gehad in wat om my aangaan die afgelope paar jaar. Kort voor lank flip ek en gooi 'n vloermoer wat vir niks skrik nie.
Ek veg met God en ek raak halstarrig. Ek, ek kan halstarrig raak as ek wil die dag, glo my!
Gisteraand voor ek gaan slaap dink ek weer aan Bennie se preek en word stil met my geveg in my gedagtes. Ek is seker nie die enigste een nie, maar daar kom tye wat jy voel jy kry net nie die gesprek met God aan die gang nie. Jou brein en jou gedagtes haak vas!
Diep in my onderbewussyn besef ek God wil hê ek moet nou stilbly. Hy wil nou die skaafplekke verbind en my gedagtes skoon maak. Hy wil vir my sê soos telkemale in my lewe:
"Wees geduldig, ek dra swaar maar ons sal daar kom"
Ek raak aan die slaap en ek het nog nie askies gesê nie, die telefoon is nog nie geantwoord nie.
Ek staan vanoggend op met 'n kraak in my stem, my gemoed is vol en my gedagtes leeg. Ek voel oorwin, ek voel leeg!
Ek is moeg!, moeg vir … vir .. ja dis maar een van daai dinge nê!
Die sexy een wat my laasnag vasgehou het asof ek gaan wegdryf, gee my vanoggend 'n drukkie en vra; "Jy ok?"
Ek is ok, ek het 'n pal wat aan my kant is, ek het 'n pa wat my dra as ek struikel, ek het 'n God wat weet ek is moeg!
Ek het 'n God wat weet hy moet help, en hy sal!
Biscuits is 'n naam wat ek in die "ou" Graad 1 by 'n pal gekry het wat nie my naam kon uitspreek nie. Hy het vir die dood gebrei en het sy "s" so snaaks gesê. Nou ek het 'n "R' in my naam en hy eindig op 'n "S"
In matriek toe die hoof al die Matriek leerlinge in die saal, voor die hele skool, verhoog toe roep om van ons afskeid te neem, roep hy my volle geboorte naampies uit en maak die opmerking wie die leerling is. Met my opstaan en vorentoe stap uiter hy baie benoud; "My magtig Biscuits, ek het nie geweet dis jou naam nie"
Ek het drie seuns en my mideel man is my naam genoot. Groot was my verbasing toe ek hom eendag skooltoe vat en 'n klein snotneus outjie uitroep; "Hi Biscuits" … daarna uitgevind die naam het nie vanself gekom nie, hy het dit half geinisieer. Hy's 24 en sy maters noem nog steeds Biscuits.
My oudste is 'n Sjef en die baba word liefdevol die Baba Kroegman genoem want sien hulle Pa, dis nou Biscuits Snr. glo dat hy koop 'n kar, gooi 2 tanks petrol in en betaal die studies. Die drink en girl geld is vir hulle eie rekening. Hy is tans die 3rde geslag kroegmanne in die Familie Vuil, dis nou ons, se geskeidenis.
Eks getroud met die "sexy een", ek noem haar dit liefdevol en ook omdat ek dalk biki bang is om haar iets anders te noem. Na 3 manne is sy nog dam sexy en is sy die trots van my lewe. Ons is grootste pelle of soos ons pelle altyd opmerk soos "battery en torts" waar ek gaan gaan sy en wederkeurig.
Ons laaik braai kwaai maar die Rooiwyn is eintlik die oorsaak vir die braai. Die Boesman TV, dis nou die vuur, is die oorsaak vir bottels en bottels rooi sappige koeldrank wat in die Familie Vuil se huishouding gedrink word. Sien, saam 'n Boesman TV kan mens kuier maar as die TV die oordenking haal dan werk mens om die vleis gaar te kry.
Ek tik soos ek praat en haat al die regte opregte Afrikaanse woordjies wat nie daagliks gebruik word nie. Ek sal maklik 'n vloekwoordjie of drie neer griffel veral as ek die draak steek met iets. Ek spel soos 'n graad nulletjie!
Die lewe is 'n lied en ek is 'n nogals uitgesproke Christen wat lekker rook en drink en vloek en, en .. so eks gin heilig nie. Ek het in my lewe ruimte vir enige denke en het nog nooit iemand oor sy Godsdiens , Politiek of Rugby siening veroordeel nie, en raak nie heftig daaroor nie. Elke mens het sy plekkie in die son, daarvoor het God gesorg. Ek dink hy het ok die Blou Bulle gemaak om my tevrede te stel.
Nou ja toe, dis nou Biscuits en as ek jou laaik dan laaik ek jou en as jy my irriteer dan laaik ek jou ok!